สถานการณ์อุทกภัยในพื้นที่จังหวัดนราธิวาสระดับน้ำมีแนวโน้มลดลง จังหวัดยะลาสถานการณ์เริ่มคลี่คลาย เร่งช่วยเหลือผู้ประสบภัยต่อเนื่อง
สถานการณ์อุทกภัยในพื้นที่จังหวัดนราธิวาสระดับน้ำมีแนวโน้มลดลง จังหวัดยะลาสถานการณ์เริ่มคลี่คลาย เร่งช่วยเหลือผู้ประสบภัยต่อเนื่องนายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) เปิดเผยว่า เมื่อวันที่ 17 ธันวาคมที่ผ่านมา เกิดสถานการณ์อุกทกภัย ในพื้นที่ภาคใต้ 2 จังหวัด ได้แก่ นราธิวาส และยะลา รวม 11 อำเภอ 49 ตำบล 249 หมู่บ้าน บ้านเรือนได้รับผลกระทบ 16,050 ครัวเรือน 69,556 คน โดยจังหวัดนราธิวาส ระดับน้ำท่วมมีแนวโน้มลดลง จังหวัดยะลา สถานการณ์เริ่มคลี่คลายแล้ว ปภ. ร่วมกับหน่วยงานที่เกี่ยวข้องเร่งให้การช่วยเหลือผู้ประสบภัย โดยสนับสนุนเรือท้องแบน เสื้อชูชีพ กระสอบทราย น้ำดื่ม พร้อมระดมเครื่องจักรกล ด้านสาธารณภัยสนับสนุนการระบายน้ำออกจากพื้นที่น้ำท่วมขัง เพื่อคลี่คลายสถานการณ์ให้กลับสู่ภาวะปกติโดยเร็ว ทั้งนี้หากได้รับความเดือดร้อนจากสถานการณ์ภัยสามารถติดต่อขอความช่วยเหลือได้โดยด่วนทางสายด่วนนิรภัย 1784 ตลอด 24 ชั่วโมง